Դիֆթերիայի ժամանակ բազմաշերտ հարթ էպիթելով պատված բերանաըմպանային հատվածում զարգանում է ոչ միայն էպիթելային շերտի ախտահարմամբ ուղեկցվող բորբոքում, այլև ստորադիր շերտերի: Դա է պատՃառը, որ ֆիբինոզ փառերն ամուր կպած են ստորադիր հյուսվածքին և դժվար են պոկվում: Կոկորդի, շնչափողի, բրոնխների միաշերտ գլանաձև էպիթելում զարգանում է կրուպոզ բորբոքում` միայն էպիթելային շերտի ընդգրկմամբ, որի պատՃառով փառը հեշտությամբ պոկվում է: Նեկրոտոքսինի ազդեցության հետևանքով ցավային զգացողությունը թուլանում է, ի հայտ է գալիս մուտքի դռների, շրջանային ավշահանգույցների և ենթամաշկային Ճարպաբջջանքի շրջանի այտուց: Էկզոտոքսինի երկրորդ բաժնեմասը նման է ցիտոքրոմ ՙB՚-ին: Ներթափանցելով բջիջ, այս բաժնեմասը դուրս է մղում շնչառական ֆերմենտ ցիտոքրոմ ՙB՚-ն, որի հետևանքով առաջանում է շնչառության բլոկադա և բջիջների մահ: Վերը նշվածը վերաբերում է հատկապես կենսական կարևոր օրգան-համակարգերին` սիրտանոթային, կենտրոնական և ծայրամասային նյարդային համակարգի, մակերիկամներին, երիկամներին և այլն: